OpenLLM-France/wikimedia huggingface dataset:
# Ràtio dividend-benefici

La ràtio dividend-benefici, en anglès dividend payout ratio (literalment "taxa de repartiment de dividends") o payout ratio, és una ràtio financera que mesura com està recompensant una companyia als seus accionistes. Generalment les grans empreses madures presenten un dividend payout elevat perquè retornar els beneficis als accionistes és el millor ús que poden fer dels beneficis, mentre que les empreses petites i en fase d'expansió presenten un dividend payout baix, o inclús nul, perquè necessiten reinvertir tots els beneficis que generen per poder continuar creixent. Altrament les empreses madures tindran una apreciació de l'acció moderada, perquè estan en un negoci madur i no es poden esperar taxes d'increment dels seus beneficis futurs, mentre que els accionistes de les empreses en expansió esperen compensar un baix o nul dividend amb una forta revaloració de l'acció. La dividend payout ratio és recíproca al dividend cover, que dona la mateixa informació expressada d'una altra manera; així mateix la dividend payout ratio és el contrari del Coeficient de reinversió.

## Fórmula i exemple

La dividend payout ratio s'expressa en forma de percentatge i de forma general es calcula dividint la xifra de dividends sobre la xifra dels beneficis. Equivalentment es calcula com el dividend per acció sobre el benefici per acció.
${\mbox{Dividend payout ratio}}={\frac {\mbox{Dividend per acció}}{\mbox{Benefici per acció}}}={\frac {\mbox{Dividends}}{\mbox{Benefici net}}}={\frac {\mbox{Dividends}}{\mbox{Net Income}}}$
Si una companyia ha tingut un benefici net de 650.000 €, té 500.000 accions en circulació, i paga un dividend per acció de 0,90 €, aleshores la dividend payout ratio seria del 70%, és a dir, el 70% dels beneficis de l'empresa es paguen als accionistes en forma de dividends i, per tant, només es queden dins l'empresa el 30% restant dels beneficis per a afrontar reinversions a fi de mantenir el negoci madur.
${\mbox{Dividend payout ratio}}={\frac {\mbox{0,90}}{\frac {\mbox{650.000}}{\mbox{500.000}}}}={\frac {\mbox{0,90}}{\mbox{1,3}}}=0,70=70\%$
${\mbox{Dividend payout ratio}}={\frac {{\mbox{0,90}}*{500.000}}{\mbox{650.000}}}={\frac {\mbox{450.000}}{\mbox{650.000}}}=0,70=70\%$

## Referències

* ↑ «Ràtio dividend-benefici». Cercaterm. TERMCAT, Centre de Terminologia. [Consulta: 3 abril 2013].

## Vegeu també

* Benefici per acció
* Dividend
* PER (ratio)
# 918

El 918 (CMXVIII) fou un any comú començat en dijous del calendari julià.

## Esdeveniments

* Fundació de la dinastia Koryo a Corea.

## Necrològiques

* 6 de juliol: Guillem, duc d'Aquitània
* 23 de desembre: Conrad I, rei d'Alemanya.
# What's the Frequency, Kenneth?

«What's the Frequency, Kenneth?» és el vint-i-sisè senzill de la banda estatunidenca R.E.M., el primer extret de l'àlbum Monster, el 5 de setembre de 1994 per Warner Bros. Records.

## Producció

El títol fa referència a un incident produït a Nova York a l'octubre de 1986 on el periodista estatunidenc Dan Rather va ser atacat per dos agressors desconeguts mentre repetien aquesta frase.
La lletra tracta sobre el fenomen de la Generació X en els mitjans de comunicació de masses contemporanis, cantat com un crític més vell la informació del qual consisteix exclusivament en productes mediàtics. El protagonista intenta entendre què motiva la generació més jove. La cançó es va enregistrar en els Kingsway Studio de Nova Orleans junt a altres cançons de l'àlbum a la tardor de 1993.
Posteriorment va ser inclosa en diverses compilacions com In Time: The Best of R.E.M. 1988–2003 (2003) i Part Lies, Part Heart, Part Truth, Part Garbage 1982–2011 (2011), de fet l'única cançó de l'àlbum que va ser inclosa en compilacions de la banda. Una versió en directe també es va incloure en R.E.M. Live (2007).
El videoclip es va enregistrar a Hollywood l'agost de 1994, dirigit per Peter Care, que ja havia treballat amb la banda anteriorment en altres videoclips. El DVD compilatori In View: The Best of R.E.M. 1988–2003 va incloure el videoclip.
La cançó va arribar al capdamunt de la llista estatunidenca de rock alternatiu i va ser certificada amb un disc de plata al Regne Unit l'any 2023 després de superar les 200.000 unitats venudes.

## Llista de cançons

Totes les cançons foren escrites i compostes per Bill Berry, Michael Stipe, Peter Buck i Mike Mills, excepte les indicades.
* Les cançons en directe van ser enregistrades al 40 Watt Club d'Athens (Estats Units) el 19 de novembre de 1992.

## Referències

* ↑ McFadden, Robert D. «Park Ave. assault on rather leaves mystery as to motive» (en anglès). The New York Times, 06-10-1986. [Consulta: 20 novembre 2024].
* ↑ DeMain, Bill. «How Dan Rather and a Homicidal Time Traveler Inspired R.E.M.'s "What's the Frequency, Kenneth?"» (en anglès). MentalFloss.com, 01-04-2021. [Consulta: 24 novembre 2024].
* ↑ «Rem > What's The Frequency Kenneth» (en anglès). BPI, 17-03-2023. [Consulta: 6 desembre 2024].
# Gliese 842.2

Gliese 842.2 (GJ 842.2 / GJ 9764 / HIP 108467 / G 263-10) és un estel a la constel·lació de Cefeu situat a 68 anys llum del sistema solar. De magnitud aparent +10,48, no és observable a ull nu. L'estel conegut més proper a Gliese 842.2 és Gliese 828.5, un nan blanc distant 3,7 anys llum.
Gliese 842.2 és una nana vermella de tipus espectral M0.5V amb una temperatura efectiva de 3.500 K. Té una lluminositat equivalent al 6,3% de la lluminositat solar. La seua metal·licitat, expressada com la relació entre els continguts de ferro i hidrogen, és molt similar a la solar ([Fe/H] = 0,0), sent la seva edat estimada de 200 milions d'anys. A diferència d'altres nanes vermelles de l'entorn solar, no és una estrella fulgurant.
Gliese 842.2 està envoltada per un disc circumestel·lar de pols, detectat per l'excés de radiació submilimètrica a λ = 850 μm. El disc, possiblement inclinat respecte a nosaltres, s'hi troba allunyat de l'estel, a una distància mitjana de 300 ua. És un disc massiu la massa del qual és 28 ± 5 vegades la massa de la Lluna —compare's amb la massa del Cinturó de Kuiper del sistema solar, aproximadament 3 × 10$^{−4}$ masses lunars. La seva temperatura, calculada en funció de la distància a l'estel, és de només 13 K.

## Referències

* 1 2 Pablo Mauas «Trumpeting M dwarfs with CONCH-SHELL: a catalogue of nearby cool host-stars for habitable exoplanets and life» (en anglès). Monthly Notices of the Royal Astronomical Society, 3, 9-2014, pàg. 2561-2578. DOI: 10.1093/MNRAS/STU1313.
* 1 2 3 4 5 6 7 8 Afirmat a: Gaia Data Release 2. Llengua del terme, de l'obra o del nom: anglès. Data de publicació: 25 abril 2018.
* ↑ Afirmat a: Fourth USNO CCD Astrograph Catalog. Autor: Arne Henden. Llengua del terme, de l'obra o del nom: anglès. Data de publicació: juliol 2012.
* 1 2 3 Afirmat a: VizieR Online Data Catalog: 2MASS All-Sky Catalog of Point Sources (Cutri+ 2003). Autor: Schuyler D. Van Dyk. Llengua del terme, de l'obra o del nom: anglès. Data de publicació: juny 2003.
* ↑ «G 263-10 -- High proper-motion Star» (en anglès). SIMBAD (Centre de Dades astronòmiques d'Estrasburg). [Consulta: 10 maig 2021].
* ↑ Stars within 15 light-years of Catalogue Astrographique +75°8347 (The Internet Stellar Database)
* 1 2 Lestrade, J.-F.; Wyatt, M. C.; Bertoldi, F.; Dent, W. R. F.; Menten, K. M. «Search for cold debris disks around M-dwarfs». Astronomy and Astrophysics, 460, 3, 2006. pp. 733-741.
# Xamkhuna

Xamkhuna fou una ciutat cananea de localització desconeguda esmentada en una inscripció egipcia, on es parla del rei Abu-Reheni, vers el 1700 aC, que alguns suposen que podria ser la forma egipcia d'Abraham. Torna a ser esmentada al segle xiv aC sota un rei anomenat Xamu-Adda.

## Referències

* ↑ «Egyptian Rituals and Incantations». A: Ancient Near Eastern Texts Relating to the Old Testament with Supplement (en anglès). Princeton University Press, 1955, p. 325-330. DOI 10.1515/9781400882762-016.
# Dima Halam Daogah

Dima Halam Daogah és un moviment polític d'alliberament de la nació dimasa d'Assam, a l'Índia. És un moviment armat que té el seu quarter general a Dimabong Halali. Inclou als dimasa i a joves karbi dels districtes de North Cachar i Karbi Anglong (Assam). És d'ideologia progressista.
Fou creat el 1993 i va rebre el suport del Consell Nacional Socialista de Nagaland, després Consell Nacional Socialista de Nagalim, però vers el 1999 se'n va distanciar.
Els seus combatents són un centenar.
El 1995 quan el grup Dimasa National Security Force (DNSF) es va rendir en massa, el cap militar d'aquest grup Jewel Garlossa i alguns seguidor es van unir al Dima Halam Daogah. El 1999 tenia força activitat i cobrava impostos a funcionaris i empresaris en el districte de majoria dimasa i atacava les forces de seguretat índies, però el 3 de juliol de 1999 el seu comandant en cap, Bejoy Nandung, va caure en una emboscada de les forces índies i des d'aquest fet la seva activitat va minvar.
L'1 de gener del 2003 va signar un acord de suspensió d'operacions militars amb el govern indi que restà prorrogat fins al 31 de desembre de 2006.
El gener de 2013 va deixar les armes.

## Referències

* ↑ Nayak, P. R. Bhattacharjee, Purusottam. «Vicious circle of insurgency and underdevelopment in Northeast India». A: Komol Singha, M. Amarjeet Singh (eds). Identity, Contestation and Development in Northeast India. Routledge India, 2015. DOI 10.4324/9781315667034-6&type=chapterpdf. ISBN 978-1-315-66703-4.
* ↑ Goswami, Namrata «Unravelling Insurgent Groups' Strategy: The Case of the National Socialist Council of Nagalim in India» (en anglès). Strategic Analysis, 32, 3, 16-05-2008, pàg. 413–438. DOI: 10.1080/09700160802063350. ISSN: 0970-0161.
* ↑ Prakash, Ved. Terrorism in India's North-east: A Gathering Storm (en anglès). Gyan Publishing House, 2008, p. 471. ISBN 978-81-7835-662-4.
* ↑ Sinha, Samrat «The Strategic Use of Peace: Non-State Armed Groups and Subnational Peacebuilding Mechanisms in Northeastern India» (en anglès). Democracy and Security, 13, 4, 02-10-2017, pàg. 273–303. DOI: 10.1080/17419166.2017.1353421. ISSN: 1741-9166.
* ↑ Hussain, Wasbir. «Northeast India: A Peace Audit». A: D. Suba Chandran, P. R. Chari (eds). Armed Conflicts in South Asia 2013. Routledge India, 2014. DOI 10.4324/9781315656304-11&type=chapterpdf. ISBN 978-1-315-65630-4.
# Dizi

El dizi (xinès simplificat: 笛子, pinyin: dízi), és una flauta travessera xinesa de canya de bambú. També es coneix com di (笛) o hengdi (橫笛), i té varietats com el qudi (曲笛), pròpia del sud i de major longitud, i el bangdi (梆笛), del nord del país i amb una menor longitud.
El dizi és un important instrument musical xinès, popular no només en la música folklòrica xinesa, òperes xineses, i orquestres xineses, sinó també és usat en la música exportada a l'occident. El dizi té una història profunda, rica, i una petició durable. Tradicionalment, el dizi també ha estat popular entre la gent comuna xinesa, ja que és simple de fer, fàcil de transportar, i amb bon so. Pel seu caràcter popular, fou un instrument reeixit arran de la Revolució Comunista Xinesa, i a partir de la proclamació de la República Popular.

## Referències

* ↑ Lee, H. H.. How to Play Dizi, the Chinese Bamboo Flute: The Dongxiao (en anglès). Independently Published, 2019-04-22. ISBN 978-1-7970-0895-0.
* ↑ Koskoff, Ellen. The Concise Garland Encyclopedia of World Music: The Middle East, South Asia, East Asia, Southeast Asia (en anglès). Routledge, 2008. ISBN 978-0-415-99404-0.
* ↑ Raine-Reusch, Randy. Play The World: The 101 Instrument Primer (en anglès). Mel Bay Publications, 2010-12-17. ISBN 978-1-61065-251-3.
* ↑ Lau, Frederick «Individuality and Political Discourse in Solo "Dizi" Compositions». Asian Music, 27, 1, 1995, pàg. 133–152. DOI: 10.2307/834499. ISSN: 0044-9202.
Viccionari
# Dècada del 200 aC
## Esdeveniments

* La població de la Terra assoleix els 230 milions de persones
* Eratòstenes calcula la distància entre la Terra i el Sol
* Escriptura dels Manu Smriti, llibre de lleis bramànic
* Segona Guerra Púnica, guerra entre l'imperi cartaginès i la República Romana pel domini naval del Mediterrani.

## Personatges destacats

* Antíoc III el Gran, rei selèucida (223 aC-187 aC)
* Filip V, rei de Macedònia (221 aC-179 aC)
* Hanníbal Barca

## Referències

* ↑ Barker, Graeme. Companion Encyclopedia of Archaeology (en anglès). Routledge, 1999, p. vol.1, p.682. ISBN 0415213290.
# SK Samtredia

El SK Samtredia (en georgià სკ სამტრედია) és un club de futbol de Geòrgia, de la ciutat de Samtrèdia.
Va ser fundat el 1936. Evolució del nom:
* 1936: Futbol'nyj Klub Lokomotiv Samtredia
* 1990: Sapekhburto K'lubi Sanavardo Samt'redia
* 1991: Sapekhburto K'lubi Samt'redia
* 1992: Sapekhburto K'lubi Lokomotivi Samt'redia
* 1993: Sapekhburto K'lubi Samt'redia
* 1997: Sapekhburto K'lubi Juba Samt'redia
* 1998: Sapekhburto K'lubi Iberia Samt'redia
* 2001: Sapekhburto K'lubi Lokomotivi Samt'redia
* 2002: Sapekhburto K'lubi Samt'redia
* 2004: Sapekhburto K'lubi Lokomotivi Samt'redia
* 2006: Sapekhburto K'lubi Samt'redia

## Palmarès

* Lliga georgiana de futbol (1):
** 2016
* Supercopa georgiana de futbol (1):
** 2017
* Lliga de Geòrgia soviètica (1):
** 1972
* Segona Divisió soviètica (2):
** 1980, 1987
* Segona Divisió georgiana (1):
** 2009

## Referències

* ↑ UEFA.com. «UEFA Europa League - Samtredia - UEFA.com». uefa.com. [Consulta: 9 març 2017].
* ↑ Perfil a footballfacts
* ↑ «The history of FC Samtredia», 06-12-2015.

## Enllaços externs

* SK Samtredia - Lloc web oficial (anglès) (georgià)
# Regió d'Imerècia

Imerècia (en georgià იმერეთი, Imereti) és una regió (Mkhare) de Geòrgia, situada a la vall mitjana i alta del riu Rioni i que ocupa la major part de l'antic Regne d'Imerècia. Es divideix en les següents unitats:
* Kutaisi (ciutat)
* Baghdati
* Vani
* Zestapon
* Terjola
* Samtrèdia
* Sachkhere
* Tkibuli
* Chiatura
* Tskhaltubo
* Kharagauli
* Khoni

## Referències

* ↑ «Hipàcia». Gran Enciclopèdia Catalana. Grup Enciclopèdia Catalana. [Consulta: 22 maig 2022].
# Enlilnasir II

Enlilnasir II o Enlil-nasir II va ser rei d'Assíria. Va pujar al tron en data desconeguda, ja que la Llista dels reis d'Assíria i les altres llistes conegudes estan damnades en la duració del regnat dels seus dos antecessors i les opinions varien dels que suposen que va pujar al tron entre el 1470/1460 aC als que ho retarden fins al 1420 aC.
Era fill d'Aixurrabi I. Generalment s'admet que va donar un cop d'estat i va enderrocar al seu germà Aixurnadinahhe I, i va ocupar el seu lloc, però la Llista reial diu exactament que es va posar ell mateix al tron el que podria indicar que va succeir al seu germà com a hereu legítim a la mort d'aquest.
A la seva mort (potser el1415 aC a tot tardar) el va succeir el seu fill Aixurnirari II. En algunes llistes es diu que era el seu fill, però en d'altres que era el seu germà.

## Referències

* ↑ «The Assyrian king list». Livius.org. [Consulta: 3 novembre 2021].
* ↑ Leick, Gwendolyn. Who's who in the Ancient Near East. Londres; Nova York: Routledge, 2002, p. 29. ISBN 9780203287477.

## Bibliografia

* A. Poebel. "The Assyrian King List from Khorsahabad". A: Journal of Near Eastern Studies, 1, 4.
* Assíria
# Yan

«Yan» té aquests significats:
* Toponímia:
** Estat de Yan, estat durant els períodes de Zhou de l'Oest, Primaveres i Tardors i els Regnes Combatents
** Yan (756–763), estat sorgit de la Rebel·lió d'An Lushan
** Yan, estat durant el període de les Cinc Dinasties i Deu Regnes
** Saint-Yan, municipi francès al departament de Saona i Loira (regió de Borgonya)
* Biografies:
** Yan Baihu, líder de bandits del territori Wu durant la tardana Dinastia Han Oriental de la Xina
** Yan Liben, pintor i funcionari de la cort xinès que va viure sota la dinastia
** Yan Pu, assessor del senyor de la guerra Zhang Lu durant el període de la tardana Dinastia Han
** Yan Yan (153 - 220), general de Shu Han durant el període de la Dinastia Han Oriental i els Tres Regnes
** Yan Yu
** Yan Yu (germà de Yan Baihu) (?-196), germà menor de Yan Baihu, senyor de la guerra durant el període de la tardana
** Yan Xiang (Dinastia Han), ministre del senyor de la guerra Yuan Shu
** Yan Xing, general durant el període de la Dinastia Han Oriental de la història xinesa
** Yan Zheng (personatge de ficció), personatge de ficció de la novel·la històrica del Romanç dels Tres Regnes de Luo Guanzhong
** Bei Yan, general servint sota el senyor de la guerra Gongsun Yuan durant el període dels Tres Regnes
** Cai Yan (nascuda el 177), poeta i compositora de la Dinastia Han
** Cui Yan (163 - 216), vassall que va servir al senyor de la guerra Yuan
** Emperadriu Yang Yan (238–274), emperadriu de la Dinastia Jin (265-420)
** Lan Yan (Xangai, 1986), actriu, cantant pop i model xinesa
** Li Yan
** Li Yan (Tres Regnes) (? - 234), general de Shu
** Liu Yan, diversos personatges
** Lu Yan (fill de Lu Xun), polític xinès
** Mo Yan (Gaomi, Shandong, 1955), novel·lista
** Sima Yan (236 – 290), primer emperador de la Dinastia Jin (265-420)
** Wang Yan, diversos personatges
** Wei Yan (?–234), general de Shu Han durant el període dels Tres Regnes
** Zhang Yan, líder dels bandits Heishan
** Zhang Yan (pintor) (segles XVI -XVII), pintor xinès que va viure sota la dinastia Ming
* Miscel·lània:
** Batalla de la Província de Yan, batalla pel control de la regió entre les forces de Cao Cao i Lu Bu durant el preludi del període dels Tres
** Yan anteriors (349-370)
# El Cantó de Músser

El Cantó de Músser és una muntanya de 1.207 metres que es troba al municipi de Lles de Cerdanya, a la comarca de la Baixa Cerdanya.

## Referències

* ↑ Altituds preses del Mapa Topogràfic de Catalunya 1:10.000 de l'Institut Cartogràfic de Catalunya
# Hrvace

Hrvace és un poble i municipi de Croàcia situat al comtat de Split-Dalmàcia. El 2023 tenia una població estimada de 3.072 habitants.

## Referències

* ↑ «Split-Dalmacija (County, Croatia) - Population Statistics, Charts, Map and Location» (en anglès), 29 desembre 2024. [Consulta: 18 gener 2025].
# Ketuvim

Els Ketuvim (de l'hebreu כְּתוּבִים, «Escrits») és la tercera de les tres parts en què es divideix la Tanakh; després de la Torà i dels Neviïm. En català, aquesta part és coneguda amb el nom d'Escrits.

## Divisió dels escrits

Els Ketuvim ("Escrits") es poden agrupar en:
* Sifrei Emet. Són els tres llibres poètics (o "Llibres de la Veritat") (de l'hebreu סִפְרֵי אֱמֶ"ת, Sifrei Emet, també acrònim dels noms dels tres llibres en hebreu). Consten de:
    1. Llibre dels Salms [תהלים]
    2. Llibre dels Proverbis [משלי]
    3. Llibre de Job [איוב]
* Els Cinc Megillot. Es tracta dels últims llibres que es van recopilar i designar amb "autoritat" dins del cànon jueu. Es llegeixen durant les festes jueves, i són llegits freqüentment a les sinagogues per comunitats jueves de tot el món:
    4. Càntic dels Càntics [שיר השירים]
    5. Llibre de Rut [רות]
    6. Llibre de les Lamentacions [איכה]
    7. Eclesiastès [קהלת]
    8. Llibre d'Ester [אסתר]
* Els Altres llibres. Es tracta de llibres que la tradició talmúdica designa amb autoria tardana, relatant esdeveniments també tardans, i amb alguns fragments arameus a més de l'hebreu:
    9. Llibre de Daniel [דניאל]
    10. Llibre d'Esdres - Llibre de Nehemies [עזרא ונחמיה]
    11. Llibres de Cròniques (I & II) [דברי הימים]
# Claudi Lísies

Claudi Lísies va ser un comandant romà esmentat en el Nou Testament, en el llibre dels Fets dels Apòstols. Segons Ac 21:31 i Ac 24:22, Lísies era un tribú romà i el comandant (quiliarca) de la guarnició romana ("cohort" ) a Jerusalem.
Va rescatar l'apòstol Pau d'una torba a Jerusalem, però va ordenar que l'interroguessin sota el fuet. Pau es va salvar d'aquesta tortura quan va al·legar que era ciutadà roma. Llavors Lísies envià Pau al procurator Antoni Fèlix.
# George Abbot

Goerge Abbott (Guildford, 19 d'octubre de 1562 - Surrey, 5 d'agost de 1633) va ser un arquebisbe anglicà.
Purità gelós i predicador de l'església anglicana, va ser degà de Winchester, bisbe de Lichfield i de Londres i arquebisbe de Canterbury i tres vegades vicerector de la Universitat d'Oxford, encara que va ser destituït per les seves idees calvinistes (1627).
Va tenir el coratge d'oposar-se a la cort en nombroses ocasions, en particular en l'assumpte del comte i la comtessa d'Essex, el divorci de la qual era vivament perseguit pel rei. L'arquebisbe va protestar perquè el divorci era concedit solament per la majoria de dos vots. Són nombrosos els seus escrits. Va traduir el Nou Testament a l'anglès i va intervenir activament en la traducció de la Bíblia. També cal citar la seva Història de les matances de la Valltellina.
# Eloíno Nácar Fuster

Eloíno Nácar Fuster (1870, Alba de Tormes - 1948) fou un sacerdot espanyol, catedràtic i consultor de la Comissió Pontifícia Bíblica. Realitzà juntament amb Alberto Colunga una traducció crítica, literal i directa de l'hebreu, arameu i grec al castellà de la Bíblia, versió coneguda com a Nácar-Colunga, que després de vint edicions és considerada per molts la millor traducció de les Santes Escriptures al castellà.

## Obres

* Nácar Fuster, Eloíno Y Colunga Cueto, Fr. Alberto, Los Cuatro Evangelios. Versión Directa Del Texto Original Griego. Editorial Católica, 1954.
* Sagrada Biblia, versión directa de las lenguas originales por Eloíno Nácar Fuster y Alberto Colunga, Madrid: Biblioteca de Autores Cristianos, 1944.
# Màrgum

Màrgum (en grec antic: Μάργον, Μάργος), també esmentada com a Múrgum, va ser una ciutat de Mèsia situada a la confluència del riu Margus i el Danubi.
A les planes que vorejaven la ciutat, Dioclecià va derrotar completament l'emperador Carí en un esdeveniment conegut com la batalla del Margus (o de Màrgum). S'hi signà el tractat de Màrgum entre l'Imperi Romà i els huns l'any 435.

## Referències

* ↑ Smith, William (ed.). «Margum». Dictionary of Greek and Roman Geography (1854). [Consulta: 4 desembre 2023].
* ↑ Thompson, E. A.; etal. The Huns (en anglès). Wiley-Blackwell, 1999, p. 136. ISBN 9780631214434.
# Dímovo

El municipi de Dímovo (búlgar: Община Димово) és un municipi búlgar pertanyent a la província de Vidin, amb capital a la ciutat de Dímovo. Es troba al sud-est de la província, a la frontera amb Romania.
L'any 2011 tenia 6.514 habitants, el 86% búlgars i el 13% gitanos. La capital municipal és Dímovo, però Artxar és la localitat més poblada.

## Localitats

El municipi es compon de les següents localitats:
| Localitat | Ciríl·lic | Població(desembre de 2009) |
| Dímovo | Димово | 1211 |
| Artxar | Арчар | 2603 |
| Bela | Бела | 120 |
| Dalgo Pole | Дълго поле | 27 |
| Darzhanitsa | Държаница | 107 |
| Gara Oreshets | Гара Орешец | 819 |
| Izvor | Извор | 311 |
| Karbintsi | Карбинци | 241 |
| Kladorub | Кладоруб | 44 |
| Kostichovtsi | Костичовци | 114 |
| Lagoshevtsi | Лагошевци | 89 |
| Mali Drenovets | Мали Дреновец | 83 |
| Medovnitsa | Медовница | 327 |
| Oreshets | Орешец | 15 |
| Ostrokaptsi | Острокапци | 98 |
| Septemvriytsi | Септемврийци | 251 |
| Skomlya | Скомля | 43 |
| Shipot | Шипот | 76 |
| Vladichentsi | Владиченци | 80 |
| Vodnyantsi | Воднянци | 279 |
| Varbovchets | Върбовчец | 94 |
| Yanyovets | Яньовец | 33 |
| Yarlovitsa | Ярловица | 110 |
| Total | | 7175 |

## Referències

* ↑ «Mapa de Dímovo». Google Maps.
* ↑ «НАСЕЛЕНИЕ ПО ОБЛАСТИ, ОБЩИНИ, НАСЕЛЕНИ МЕСТА И САМООПРЕДЕЛЕНИЕ ПО ЕТНИЧЕСКА ПРИНАДЛЕЖНОСТ КЪМ 1.02.2011 ГОДИНА» (en búlgar). Национален статистически институт (Institut Nacional d'Estadística de Bulgària). [Consulta: 24 febrer 2018].
* ↑ (anglès) Bulgarian National Statistical Institute - Bulgarian towns in 2009 Arxivat 2010-11-13 a Wayback Machine.
* ↑ (anglès) Bulgarian National Statistical Institute - Bulgarian villages under 1000 inhabitants - December 2009
* ↑ (anglès) Bulgarian National Statistical Institute - Bulgarian Settlements 1000-5000 inhabitants - December 2009